Selgituseks. More on Viru keskuse Rahva Raamatu IV korrusel olev söögi- ja kohvikoht. Omanik ja maitsemeister Angeelika Kang.  Supid olid mõlemad hääd. Mõlemal oma omapära. Aga More kohviku oma oli lõppkokkuvõttes ikka parem. Mahlakam ja maitserohkem.  Minu viga, et ei taibanud kummastki pilti teha, aga eks see omakorda annab plusspunktid tegijatele. Kui toitu nähes kõik muu peale manustamise unub, ju siis on ikka väärt keelekaste.  Lisa plusspunktid mõlemale ka serveeringu eest.  Korralikud ja väikese omapäraga lauanõud.  PS Mores on magusat ja saiakesi ka. Kardemonikuklid (1.60 EUR/tk, aga mõõdult suur) olid igatahes kriminaalselt head. Niimoodi maitsevad kuklid värviliste piltidega lasteraamatutest. Ausalt. Ilmselt on sama hullutavad kaneelikuklid ja  moonikuklid, tiramisu …jne.